Kasrils het nie stembrief bederf nieRonnie Kasrils Foto: herald.co.zw Ronnie Kasrils, die oudminister van intelligensie, het nie tydens die verkiesing sy stembrief bederf nie, het City Press Donderdag berig. “Ek het vir twee partye gestem, nasionaal en provinsiaal, maar nie vir die ANC of vir die DA nie,” het Kasrils gesê. Kasrils het aan die koerant gesê hy het twee kleiner partye ondersteun wat hy meen die verandering kan bied wat hy graag in die land wil sien. Kasrils en Nozizwe Madlala-Routledge, voormalige adjunkminister van gesondheid, het in April vanjaar die Sidikiwe! Vukani!-, Stem Nee-veldtog van stapel gestuur. Dié veldtog wou Suid-Afrikaners oorreed om eerder vir ŉ minderheidsparty te stem of hul stembriewe te bederf deur die woord “Nee” daarop te skryf. -SAPA